text: पाकिस्तान ने कहा है कि दक्षिण एशिया में शांति एवं स्थिरता लाने के लिए अमेरिका द्वारा निभाई जाने वाली ‘किसी भी सकारात्मक भूमिका’ से क्षेत्र का भला होगा. पाकिस्तानी न्यूज़ पेपर डॉन ने वाशिंगटन में पाकिस्तान के दूत एजाज अहमद चौधरी का हवाला देते हुए लिखा, दक्षिण एशिया में शांति एवं स्थिरता लाने के लिए अमेरिका जो भी सकारात्मक भूमिका निभाता है, वह क्षेत्र के भले के लिए होगा. चौधरी ने कहा कि पाकिस्तान की दिलचस्पी ऐसे प्रयासों में है क्योंकि वह भारत के साथ अच्छे पड़ोसियों वाले संबंध चाहता है.